Diari Oficial de la Generalitat Valenciana


Sumari del DOGV 9983, del 14-11-2024 (2024/11047)

ORDE 12/2024, de 14 de novembre, de la consellera de Justícia i Interior, per la qual s'alcen les mesures complementàries temporals i excepcionals en la Comunitat Valenciana, a conseqüència del temporal de pluja i vent iniciat el 29 d'octubre de 2024 en la Comunitat Valenciana.
--------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9983

Data del DOGV
:   14-11-2024

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2024/11542

CVE
:   FHNO-B-8019-52002

Data del document
:   14-11-2024

Organisme emissor
:   Conselleria de Justícia i Interior

Tipus de document
:   Ordre

Anàlisi jurídica

 Descriptors 

:   * transport de mercaderies
    * control de la circulació
    * transport per carretera
    * circulació urbana
    * restricció de llibertat
    * desastre natural

Des del dia 28 d'octubre de 2024 la Comunitat Valenciana, i de manera molt especial la província de València en el seu conjunt, s'està veient afectada per una DANA d'una intensitat i conseqüències tant en vides humanes com en danys a les infraestructures sense precedents.

La província de València es manté en situació 2 d'emergència a conseqüència dels efectes de la DANA iniciada el dia 29 d'octubre.

En este escenari, i en relació amb l'alerta emesa pel Centre de Coordinació d'Emergències de la Generalitat, amb data 12 de novembre de 2024 i següents, motivades pels avisos de fenòmens meteorològics adversos emesos per AEMET, en els quals es contemplen precipitacions que poden alcançar el llindar d'avisos de nivell groc i taronja en diferents zones de la Comunitat Valenciana, que amb independència dels llindars establits per a cada nivell de risc, l'impacte de les precipitacions pot arribar al seu valor màxim de severitat atés el nivell de la precipitació acumulada en el terreny i l'estat del clavegueram, entre altres factors, i de manera especial per l'avís de nivell roig emés per AEMET a les 18.16 hores del dia 13 de novembre de 2024 per als litorals nord i sud de la província de València, es va dictar l'Orde 11/2024, que va establir la limitació de la circulació en vehicle privat, així com la suspensió de les activitats escolars, esportives i el tancament dels centres de dia en aquelles zones amb una major afecció.

Amb posterioritat a esta orde i atesa l'evolució dels avisos emesos per AEMET i el pas a nivell taronja, i segons s'ha acordat en la reunió del CECOPI mantinguda el dia 14 de novembre a les 10.00 hores, és procedent el següent,

ORDENE

*Primer*

Alçar des de les 12.00 del dia 14 de novembre de 2024 totes les mesures previstes en les ordes 10/2024 i 11/2024 de la consellera de Justícia i Interior, per les quals s'adopten mesures complementàries temporals i excepcionals en la Comunitat Valenciana, a conseqüència del temporal de pluja i vent iniciat el 29 d'octubre de 2024 en la Comunitat Valenciana.

  

València, 14 de novembre de 2024

Salomé Pradas Ten

Consellera de Justícia i Interior